**Uddrag af CSR-rapport for Nordex Food Gruppen for 2018**

Politik for ”Miljø- og klimapåvirkning”

Nordex Food Gruppen består af både kontor, lagre og produktion. For alle 3 funktioner bestræber vi os på at reducere og begrænse vores påvirkning på miljø og klima.

Vores mejerier med produktion udgør størstedelen af virksomhedens påvirkning på miljø og klima. Derfor vil vi hovedsageligt fokusere på vores arbejde her. Derudover skal vi også følge og arbejde med vores påvirkning på miljø og klima gennem vores transport af varer. Der er 3 forhold, som vi fremadrettet vil følge op på som måling af vores aktiviteters påvirkning på miljø og klima.

1. Energiforbrug
2. CO2 udledning
3. Vandforbrug

I 2018 har vi ikke en måling. Men i 2019 vil vi definere og måle de 3 ovenstående forhold. Vi har i 2018 udvalgt nogle indsatsområder under produktionen, hvor der er igangsat en række aktiviteter.

|  |  |
| --- | --- |
| **Indsatsområder** | **Konkrete aktiviteter** |
| RSPO: Roundtable on Sustainable Palm Oil (RSPO) er en forening som har det mål at fremme væksten og brugen af bæredygtig palmeolie. Ved at blive certificeret efter RSPO Supply Chain Certification System, støtter man etableringen af bæredygtig og gennemsigtig produktion gennem hele forsyningskæden, helt indtil produktet når forbrugeren. | • Vi er i løbet af 2018 overgået fra indkøb af konventionel palmeolie til indkøb af bæredygtigt/certificeret palmeolie. • Mejeriet i Nørager er miljøcertificeret i 2018 og mejeriet i Campulung i 2019. |
| Energirigtige investeringer: Investering i anlæg/projekter der har til formål at reducere energiforbrug – typisk el og varme. | • Der er etableret serviceaftaler for opnåelse af optimal drift på køleanlæg, kedler og kompressorer. • Der er opstartet investering i flisfyr i Nørager for minimering af fossilt brændstof. |
| Reduktion af spild: Fokus på at nedbringe de totale ressourcer, der bruges på at frembringe vore produkter. | • Der er reduceret i tykkelsen på en række folier/emballager. • Der er gennemført kontinuerlig optimering af CIP-anlæg på vores mejerier for at reducere forbrug af rengøringsmidler og mindske energiforbrug. • På vort mejeri i Nørager er opsamling af produktrester samt råvarerester optimeret. • Investering i nye linjer og optimering af udstyr generelt designes under hensyntagen til minimering af råvare-/produktspild. |